Brynjulf Handgaard

Brynjulf Handgaard (født 1949) er en norsk journalist, redaktør, fagbokforfatter. Han var ansatt i NRK i nesten 40 år og var professor på Høgskolen i Innlandet i 4 år.  

Handgaard studerte statsvitenskap, norsk og historie ved UiO og UiB. 

Han var radio- og fjernsynsjournalist i NRK 1977–1988 og ansatt ved Fjernsynsregistudiet på Høgskolen i Lillehammer 1988–1990. Han var distriktsredaktør ved NRK Oppland 1990–2001 og hadde diverse prosjektlederjobber og drev redaksjonelt utviklingsarbeid i NRKs distrikts- og nyhetsdivisjon 2002–2007. Handgaard ledet i flere år NRKs språkutvalg. Han var nasjonal koordinator for Circom (European Association of Regional Television) (2001–2004) og for INPUT (International PUblic Television) (2004–2005). Fra 2008 til 2018 arbeidet han som program- og innholdsutvikler i NRK og fra 2017 til 2021 var han ansatt som professor 2 ved TV-fagene på Høgskolen i Innlandet. Han har gjennom flere år undervist og holdt kurs i intervjuteknikk, programledelse og historiefortelling.

 Bibliografi 
 1974 Fremad og aldri glemme. Ei bok om norsk historie (som tegneserie). Medforfatter. Pax forlag
 1977 Arbeiderbevegelsen i Lillehammer 1850-1940. Sammen med Tore Pryser. ODH Skriftserie
 1991 Om dokumentar og reportasje.  Undervisningskompendium for mediestudenter Oppland distriktshøgskole.  NAVF-rapport
 2006 Revisjonsintervjuet. Manual for Riksrevisjonen
 2008 Intervjuteknikk for journalister. Gyldendal Akademisk
 2013 Journalistikk – en innføring. Sammen med Anne Hege Simonsen Steen Stensen. Gyldendal Akademisk.
2020 Historiefortelling på digitale plattformer. Cappelen Damm Akademisk

Handgaard har skrevet en rekke artikler om journalistikk, språk og lokalhistorie.

 Referanser 

Kategori:Norske journalister
Kategori:Norske redaktører
Kategori:Norske professorer
Kategori:Norske sakprosaforfattere
Kategori:NRK-journalister
Kategori:NRK-ledere
Kategori:Personer fra Lillehammer kommune